**Declan Rice** (\* 14. január 1999, Kingston upon Thames, Anglicko) je anglický profesionálny futbalista, ktorý hráva na poste defenzívneho stredopoliara v anglickom klube Arsenal Londýn.

Ranný život
-----------

Rice sa narodil v Kingston upon Thames v štvrti Veľký Londýn. Jeho starí rodičia z otcovej strany pochádzajú z Írska.

Klubová kariéra
---------------

Rice v roku 2006 vstúpil do akadémie Chelsea ako sedemročný. V roku 2013 sa pripojil k mládežníckemu tímu West Ham United.

### West Ham United

Dňa 16. decembra 2015 podpísal Rice svoju prvú profesionálnu zmluvu s West Hamom. Svoj debut medzi seniormi zaznamenal 21. mája 2017 v poslednom zápase sezóny 2016/17 pri výhre 2:1 nad Burnley, v zápase nastúpil ako náhradník.

V sezóne 2017/18 dostal Rice viac priestoru. Dňa 19. augusta 2017 nastúpil prvýkrát v základnej zostave pri prehre 2:3 so Southamptonom.

Dňa 22. decembra 2018 odohral svoj 50. zápas v drese West Hamu a stal sa tak prvým hráčom, ktorému sa to podarilo ešte v tínedžerskom veku od Michaela Carricka. Dňa 12. januára 2019 strelil Rice svoj prvý gól v drese WHU a rozhodol o víťazstve 1:0 nad Arsenalom.

Dňa 28. decembra 2019 bol Rice po prvýkrát kapitánom tímu a to vo veku 20 rokov. West Ham však prehral doma s Leicesterom 2:1.

Dňa 16. septembra 2021 Rice debutoval v skupinovej fáze Európskej ligy UEFA pri výhra 2:0 nad Dinamom Záhreb, v zápase strelil aj jeden gól. 14. apríla 2022 strelil gól v odvete štvrťfinále Európskej ligy UEFA 2021/22 pri víťazstve 3:0 nad Olympique Lyon, po remíze 1:1 doma a víťazstve 3:0 vonku postúpil West Ham do semifinále Európskej ligy kde neskôr podľahol neskoršiemu víťazovi Eintrachtu Frankfurt.

V sezóne 2022/23 priviedol Rice ako kapitán svoj tím k titulu v Konferenčnej lige UEFA 2022/23, keď vo finále zdolali Fiorentinu 2:1. Pre West Ham to bola prvá európska trofej od roku 1965.

### Arsenal

Dňa 15. júla 2023 prestúpil Rice do Arsenalu Londýn v hodnote 105 miliónov libier. Rice sa stal najdrahším anglickým hráčom, keď prekonal rekord Jacka Grealisha. V tíme debutoval 6. augusta proti Manchestru City v FA Community Shield. Arsenal zvíťazil nad Man City po penaltovom rozstrele 2:1.

Reprezentačná kariéra
---------------------

### Írsko

Rice mohol reprezentovať Írsko keďže jeho starí rodičia z otcovej strany pochádzajú z Corku. Reprezentoval Írsko na rôznych mládežníckych úrovniach. Prvú pozvánku do írskej reprezentácie dostal 23. mája 2017 na prípravne zápasy proti Mexiku a Uruguaju. Dňa 23. marca 2018 debutoval v seniorskej reprezentácii pri prehre 0:1 s Tureckom v priateľskom zápase.

### Anglicko

Dňa 13. februára 2019 sa Rice rozhodol reprezentovať Anglicko. 22. marca debutoval v anglickej reprezentácii pri víťazstve 5:0 nad Českom v kvalifikačnom zápase na EURO 2020, keď nastúpil ako náhradník v druhom polčase.

Rice bol zaradený do konečnej nominácie na preložené EURO 2020. Na turnaji odohral všetkých sedem zápasov a s Anglickom sa dostal do finále kde napokon prehrali s Talianskom po penaltách.

Rice bol zaradený do konečnej nominácie na Majstrovstvá sveta vo futbale 2022 v Katare. Na turnaji odohral všetky zápasy, Anglicko však skončilo vo štvrťfinále s Francúzskom.

Štatistiky
----------

### Klubové

*K 21. augustu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Ligový pohár | Európske súťaže | Ostatné | Celkom |
| --- | --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| West Ham United | 2016/17 | Premier League | 1 | 0 | 0 | 0 | 0 | 0 | ― | ― | 1 | 0 |
| 2017/18 | 26 | 0 | 1 | 0 | 4 | 0 | ― | ― | 31 | 0 |
| 2018/19 | 34 | 2 | 1 | 0 | 3 | 0 | ― | ― | 38 | 2 |
| 2019/20 | 38 | 1 | 2 | 0 | 0 | 0 | ― | ― | 40 | 1 |
| 2020/21 | 32 | 2 | 2 | 0 | 1 | 0 | ― | ― | 35 | 2 |
| 2021/22 | 39 | 1 | 3 | 1 | 1 | 0 | 10**1** | 3 | ― | 53 | 5 |
| 2022/23 | 37 | 4 | 2 | 0 | 0 | 0 | 11**2** | 1 | ― | 50 | 5 |
| Celkom | 204 | 10 | 11 | 1 | 9 | 0 | 21 | 4 | ― | 245 | 15 |
| Arsenal | 2023/34 | Premier League | 1 | 0 | 0 | 0 | 0 | 0 | 0 | 0 | 1**3** | 0 | 2 | 0 |
| Celkovo | 205 | 10 | 11 | 1 | 9 | 0 | 21 | 4 | 1 | 0 | 247 | 15 |

Poznámky
**1** Európska liga UEFA
**2** Európska konferenčná liga UEFA
**3** FA Community Shield
### Medzinárodné

*K 21. augustu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Írsko | 2018 | 3 | 0 |
| Celkom | 3 | 0 |
| Anglicko | 2019 | 7 | 0 |
| 2020 | 6 | 1 |
| 2021 | 14 | 1 |
| 2022 | 12 | 0 |
| 2023 | 4 | 1 |
| Celkovo | 43 | 3 |

Úspechy kariéry
---------------

**West Ham United**

* Konferenčná liga UEFA: 2022/23

**Arsenal**

* FA Community Shield: 2023

**Individuálne**

* Hammer of the Year (3x): 2019/20, 2021/22, 2022/23

Referencie
----------

1. ↑   *A personal message to West Ham United supporters from Declan Rice… | West Ham United F.C.* [online]. www.whufc.com, [cit. 2023-08-21]. Dostupné online. (po anglicky)
2. ↑   Burnley 1-2 West Ham United. *BBC Sport*. Dostupné online [cit. 2023-08-21]. (po anglicky)
3. ↑   *Analysis: Resilient Rice has shown age is no barrier | West Ham United F.C.* [online]. www.whufc.com, [cit. 2023-08-21]. Dostupné online. (po anglicky)
4. ↑   West Ham teenager Rice sinks Arsenal. *BBC Sport*. Dostupné online [cit. 2023-08-21]. (po anglicky)
5. ↑   *Declan Rice completes transfer to Arsenal* [online]. Declan Rice completes transfer to Arsenal, 2023-08-21, [cit. 2023-08-21]. Dostupné online. (po anglicky)
6. ↑   *West Ham’s Rice makes decision between England and Ireland* [online]. The Independent, 2019-02-13, [cit. 2023-08-21]. Dostupné online. (po anglicky)

Externé odkazy
--------------

* Declan Rice na transfermarkt.com